# Налажење радње

## Подешавање циља

Приказује три поља која вам омогућавају да подесите циљ ваше радње.

Цаја управник датотека може приказати вашу радњу на разним местима, у зависности од тога шта ћете овде затражити, и да ли је нека ставка тренутно изабрана (или није)..

Кликните на језичак „Радња“ да прикажете страницу која ће вам допустити да подесите места на која циља ваша радња.

## Циљање приручног изборника избора

Када је штиклирано „Прикажи ставку у приручном изборнику избора“, тада ће ваша радња бити кандидат за приказивање у приручном изборнику Цаја одмах чим се изабере барем једна ставка у управнику датотека. Ваша радња ће тако радити са тренутно изабраном ставком. Да би била заправо приказана, сви услови дефинисани у вашој радњи кандидату морају бити задовољени сваком ставком тренутно изабраном у управнику датотека Цаја.

Када радња циља на приручни изборник избора, и стварно је приказана у приручном изборнику Цаја, тада је такође приказана и у Цаја изборнику „Уређивање“.

Ова мета је штиклирана по основи.

## Циљање приручног изборника места

Када је штиклирано „Прикажи ставку у приручном изборнику места“, тада ће ваша радња бити кандидат за приказивање у приручном изборнику Цаја када је празан избор управника датотека. Ваша радња ће тако радити са тренутно приказаним местом. Да би била заправо приказана, сви услови дефинисани у вашој радњи кандидату морају бити задовољени местом тренутно приказаним у управнику датотека Цаја.

Када радња циља на приручни изборник места, и стварно је приказана у приручном изборнику Цаја, тада је такође приказана и у Цаја изборнику „Датотека“.

## Циљање траке алата

Када је штиклирана кућица „Прикажи ставку на траци алата“, тада ће ваша радња бити кандидат за приказање на траци алата „Цаја“.

Радње приказане на траци алата раде само са местом које је тренутно приказано у управнику датотека, а не са ставкама које тренутно могу бити изабране (или не). Да би била приказана, сви услови дефинисани у вашој радњи кандидату морају бити задовољени тренутним местом.

## Напомене

## Ако ће ваша радња бити приказана у приручном изборнику

Било да је приручни изборник избора или приручни изборник места, и у Цаја приручном изборнику и у изборнику „Датотека“ или „Уређивање“, биће приказана као

- „Натпис састава“ као натпис,

- „Иконица“,

- ова два својства придружена са „Облачић“.

У зависности од тачног подешавања вашег радног окружења, иконица може и не мора бити приказана испред натписа у изборнику.

Можете да угнездите неке параметре у натпис, назив иконице или у облачић. Ти параметри биће динамички замењени у време извршавања вредностима које ће зависити од тренутно изабране ставке.

## Ако ће ваша радња бити приказана на траци алата

Биће приказана као

- „Натпис траке алата“ као натпис,

- „Иконица“,

- ова два својства придружена са „Облачић“.

У зависности од тачног подешавања вашег радног окружења, натпис траке алата може и не мора бити приказан испред иконице на траци алата.

Натпис траке алата је по основи исти са натписом који се користи у изборницима. Када поништите избор кућице „Користи исти натпис за иконицу на траци алата“ можете да дефинишете натпис специфичан траци алата, који је обично краћи од оних дефинисаних за изборнике.

Можете да угнездите неке параметре у натпис траке алата, назив иконице или у облачић. Ти параметри биће динамички замењени у време извршавања вредностима које ће зависити од тренутно изабране ставке.

## Дефинисање неколико мета

Радња може да циља на приручни изборник избора, приручни изборник места и на траку алата, или на једно или на више од ових.

## Дефинисање уопште без мете

Ако није дефинисана ниједна мета, тј. ако три штиклир кућице нису означене, тада ваша радња никада неће бити приказана.